Source: https://www.riigiteataja.ee/akt/190159
Timestamp: 2017-04-23 17:51:43+00:00

Document:
Õppeaastate arv, õppeainete loend ja õppetundide arv hälvikute erikoolis ja sanatoorses koolis – Riigi Teataja
Õppeaastate arv, õppeainete loend ja õppetundide arv hälvikute erikoolis ja sanatoorses koolis
Väljaandja:HaridusministerAkti liik:määrusTeksti liik:algtekst-terviktekstRedaktsiooni jõustumise kp:01.09.2002Redaktsiooni kehtivuse lõpp:15.12.2005Avaldamismärge:RTL 2002, 92, 1414
Õppeaastate arv, õppeainete loend ja õppetundide arv hälvikute erikoolis ja sanatoorses koolisVastu võetud 12.08.2002 nr 64
Põhikooli- ja gümnaasiumiseaduse» (RT I 1993, 63, 892; 1999, 42, 479; 79, 730; 2000, 33, 195; 54, 349; 71, lk 3167; 95, 611; 2001, 50, 288; 75, 454; 2002, 25, 144; 34, 205; 53, 336; 57, 359; 61, 375; 63, 389; 64, 393) § 4 lõike 4 alusel.
(1) Käesoleva määrusega sätestatakse õppeaastate arv, kohustuslike õppeainete loend ja õppetundide arv (edaspidi tunnijaotusplaan) hälvikute erikoolides ja sanatoorsetes koolides.
(2) Käesolevat määrust ei kohaldata hälvikute erikoolidele ja sanatoorsetele koolidele, kus õpe toimub põhikooli lihtsustatud riikliku õppekava (abiõppe õppekava) või toimetuleku riikliku õppekava alusel.
§2. Kehapuudega õpilaste kooli põhikooli astmete tunnijaotusplaan
(1) Õpe kehapuudega õpilaste kooli põhikooli astmetel kestab 10 õppeaastat. III kooliastme pikkuseks on 4 õppeaastat.
(2) Kohustuslike õppeainete loend ja õppetundide arv kehapuudega õpilaste kooli põhikooli astmetel on sätestatud käesoleva määruse lisas 1.
§3. Kõnepuudega õpilaste kooli põhikooli astmete tunnijaotusplaan
(1) Õpe kõnepuudega õpilaste kooli põhikooli astmetel kestab 10 õppeaastat. I kooliastme pikkuseks on 4 õppeaastat.
(2) Kohustuslike õppeainete loend ja õppetundide arv kõnepuudega õpilaste kooli põhikooli astmetel on sätestatud käesoleva määruse lisas 2.
§4. Kuulmispuudega õpilaste kooli põhikooli astmete tunnijaotusplaan
(1) Õpe kuulmispuudega õpilaste kooli põhikooli astmetel kestab 11 õppeaastat. I ja II kooliastme pikkuseks on 4 õppeaastat mõlemas kooliastmes.
(2) Kohustuslike õppeainete loend ja õppetundide arv kuulmispuudega õpilaste kooli põhikooli astmetel on sätestatud käesoleva määruse lisas 3.
§5. Kurtide õpilaste kooli põhikooli astmete ja gümnaasiumiastme tunnijaotusplaan
(1) Õpe kurtide õpilaste kooli põhikooli astmetel kestab 10 õppeaastat. II kooliastme pikkuseks on 4 õppeaastat.
(2) Kohustuslike õppeainete loend ja õppetundide arv kurtide õpilaste kooli põhikooli astmetel ning kohustuslike õppeainete loend ja kursuste arv kurtide õpilaste kooli gümnaasiumiastmel on sätestatud käesoleva määruse lisas 4.
§6. Nägemispuudega õpilaste kooli põhikooli astmete tunnijaotusplaan
(1) Õpe nägemispuudega õpilaste kooli põhikooli astmetel kestab 10 õppeaastat. III kooliastme pikkuseks on 4 õppeaastat.
(2) Kohustuslike õppeainete loend ja õppetundide arv nägemispuudega õpilaste kooli põhikooli astmetel on sätestatud käesoleva määruse lisas 5.
§7. Sügava vaimupuudega õpilaste kooli tunnijaotusplaan
(1) Õpe sügava vaimupuudega õpilaste koolis kestab 9 õppeaastat.
(2) Sügava vaimupuudega õpilaste õpe planeeritakse tegevusvaldkondade ja nende alavaldkondade kaupa. Tegevusvaldkonnad ja alavaldkonnad sügava vaimupuudega õpilaste koolis on sätestatud käesoleva määruse lisas 6.
(3) Sügava vaimupuudega õpilaste koolis on õpilaste nädalakoormus I kooliastmel 20 tundi, II kooliastmel 22 tundi ja III kooliastmel 24 tundi.
§8. Sanatoorse kooli tunnijaotusplaan
Sanatoorsetes koolides kohaldatakse põhikooli ja gümnaasiumi riiklikus õppekavas sätestatud tunnijaotusplaani.
(1) Haridusministri 2. juuli 1999. a määrus nr 42 «Hälvikute erikooli ja sanatoorsete koolide õppeaastate arvu, õppeainete loendi ja õppetundide arvu kinnitamine» (RTL 1999, 109, 1397; 2001, 85, 1175) tunnistatakse kehtetuks.
(2) Käesolev määrus jõustub 1. septembril 2002. a.
Haridusministri 12. augusti 2002. a määruse nr 64
KOHUSTUSLIKE ÕPPEAINETE LOEND JA ÕPPETUNDIDE ARV KEHAPUUDEGA ÕPILASTE KOOLI PÕHIKOOLI ASTMETEL
Kohustuslike õppeainete loend ja nädalatundide arv kehapuudega õpilaste kooli põhikooli astmetel on alljärgnev:
Eesti keel (eesti õppekeelega koolides) või vene keel (vene õppekeelega koolides)
Eesti keel ja kirjandus (eesti õppekeelega koolides) või vene keel ja kirjandus (vene õppekeelega koolides)
A-võõrkeel (eesti õppekeelega koolides) või eesti keel (vene õppekeelega koolides)
Muusika/rütmika
KOHUSTUSLIKE ÕPPEAINETE LOEND JA ÕPPETUNDIDE ARV KÕNEPUUDEGA ÕPILASTE KOOLI PÕHIKOOLI ASTMETEL
Kohustuslike õppeainete loend ja nädalatundide arv kõnepuudega õpilaste kooli põhikooli astmetel on alljärgnev:
A-võõrkeel (eesti õppekeelega koolides) või
eesti keel (vene õppekeelega koolides)
KOHUSTUSLIKE ÕPPEAINETE LOEND JA ÕPPETUNDIDE ARV KUULMISPUUDEGA ÕPILASTE KOOLI PÕHIKOOLI ASTMETEL
1. Kohustuslike õppeainete loend ja nädalatundide arv eesti õppekeelega kuulmispuudega õpilaste kooli põhikooli astmetel on alljärgnev:
2. Kohustuslike õppeainete loend ja nädalatundide arv vene õppekeelega kuulmispuudega õpilaste kooli põhikooli astmetel on alljärgnev:
KOHUSTUSLIKE ÕPPEAINETE LOEND JA ÕPPETUNDIDE ARV KURTIDE ÕPILASTE KOOLI PÕHIKOOLI ASTMETEL
Kohustuslike õppeainete loend ja nädalatundide arv kurtide õpilaste kooli põhikooli astmetel ja gümnaasiumiastmel on alljärgnev:
KOHUSTUSLIKE ÕPPEAINETE LOEND JA ÕPPETUNDIDE ARV NÄGEMISPUUDEGA ÕPILASTE KOOLI PÕHIKOOLI ASTMETEL
1. Kohustuslike õppeainete loend ja nädalatundide arv eesti õppekeelega nägemispuudega õpilaste kooli põhikooli astmetel on alljärgnev:
2. Kohustuslike õppeainete loend ja nädalatundide arv vene õppekeelega nägemispuudega õpilaste kooli põhikooli astmetel on alljärgnev:
SÜGAVA VAIMUPUUDEGA ÕPILASTE KOOLI TEGEVUSVALDKONNAD JA ALAVALDKONNAD
Keha tunnetus.
Üldmotoorika.
Silma ja käe koordinatsioon.
Kõneorganite motoorika.
Orienteerumisrefleksi loomine.
Väljenduste mõistmine.
Sotsiaalsete oskuste kujundamine
Vastastikuse sotsiaalse mõjutuse ergutamine:
füüsiline kontakt,
silmside,
naeratamine,
muu aktiivne vastastikune mõju lapse ja täiskasvanu vahel,
muu aktiivne vastastikune mõju eakaaslaste vahel.
Esemelise mõjutuse tekitamine.
Eneseteenindamise ehk igapäevaste oskuste kujundamine
suu liigutused,
söömine ja joomine,
Puhtusekasvatus:
WC kasutamine,
eeldused,
lahtiriietumine,
riidesse panemine,
riietumistoimingute laiendamine.
Tegutsemine ümbruses:
kooli- ja kodutöödes osalemine,
ümbruses orienteerumine.
Meelte arendamine.
Eseme püsivus.
Põhjuslikud suhted ehk kausaalsus.
Ruumilised suhted.
Verbaalne väljendamine.
Motoorne jäljendamine.
Esemete kasutamine.

References: § 4

§2

§3

§4

§5

§6

§7

§8